കാക്ക
<div class="novel">
കാക്കേ! നീയിങ്ങെന്തിനായെന്റെ നേരെ 
നോക്കിടുന്നീവണ്ണമോരോ തരത്തിൽ?
ആർക്കും ഞാനീയപ്പമിപ്പോൾ കൊടുക്കി-
ല്ലോർക്കേണ്ടാ നീ തിന്നുവാനിന്നിതൊട്ടും.

മാവിൻ മോളിൽ ചേർന്നു മാങ്ങാ പറിച്ചി-
ട്ടാവുമ്മട്ടിൽ കൊത്തി നീ തിന്നുകൊൾക;
പോവാനിന്നിത്താമസക്കുന്നുവെന്നാൽ
ഭാവം മാറും, നിന്നെയോടിച്ചിടും ഞാൻ.

മറ്റുള്ളേടത്തിങ്ങു ഞാൻ നോക്കിടുമ്പോൾ
പറ്റിക്കാമെന്നാണു നീയോർപ്പതിപ്പോൾ;
കൊറ്റിന്നേവം തെണ്ടിമണ്ടുന്നശീലം
ചെറ്റും നന്നല്ലെന്നു നീയോർത്തുകൊൾക.

ബാലസാഹിത്യം
കെ. സി. കേശവപിള്ളയുടെ കൃതികൾ
പട്ടത്താനം ഗവ.എസ്.എൻ.ഡി.പി.യു.പി.സ്കൂൾ അപ്‌ലോഡ്